《和口子英韵》
清代·缪焕章

凭陵漫诩布三悬，鸡肋难当石勒拳。故垒荒芜嗟覆辙，殊方重晤亦前缘。

四年浪迹抛驹隙，万里乡书倩雁传。独有客怀犹跌宕，秋心不减杜樊川。

作者简介：字仲英，道光丁酉顺天乡试举人。贵州候补道。缪荃孙父亲，生于嘉庆十七年，光绪十六年卒。喜吟咏，有吟樵诗草，但燬于庚申之难。原名步肯。